คือดื่มน้ำไปนิดเดียวแต่ชอบปวดฉี่มากเลย ฉี่บ่อยด้วย เป็นมานานแล้วเลยไม่อยากกินน้ำเพราะไม่อยากลุกไปฉี่ อันนี้คือเป็นโรคอะไรหรอครับ
สวัสดีค่ะ อาการปัสสาวะบ่อย อาจเกิดจาก1.การติดเชื้อทางเดินปัสสาวะ แต่หากเป็นมานานแล้ว และไม่ได้มีอาการผิดปกติอื่นๆ เช่น แสบและปวดขณะปัสสาวะ กลั้นปัสสาวะไม่ได้ ปัสสาวะไม่สุด ปัสสาวะขุ่น หรือปัสสาวะมีเลือดปน เป็นต้น ก็ไม่น่าใช่สาเหตุค่ะ2. การดื่มน้ำบ่อยไป ดื่มแอลกอฮอล์มากหรือเครื่องดื่มที่มีคาเฟอีนมากไป3. โรคเบาหวาน โรคเบาจืด มักมีอาการหิวน้ำบ่อยร่วมด้วย และปริมาณของปัสสาวะจะมากตามด้วย4. กระเพาะปัสสาวะบีบตัวไวเกิน (overactive bladder) นอกจากปัสสาวะบ่อยครั้ง อาจมีอาการกลั้นปัสสาวะไม่ได้ ปัสสาวะเล็ดราดร่วมด้วย5. มีนิ่วหรือก้อนเนื้อในกระเพาะปัสสาวะ หรือเนื้องอกมดลูก และไปกดเบียดกระเพาะปัสสาวะ ทำให้กระเพาะปัสสาวะเต็มเร็วขึ้น เลยทำให้ปวดปัสสาวะบ่อยขึ้นกว่าปกติ6. ไตเรื้อรัง ไตวาย มักมีอาการปัสสาวะบ่อยในช่วงกลางคืนมากกว่ากลางวัน และจะมีอาการอื่นๆ อีก เช่น หนังตาบวม ขาบวม เหนื่อยง่าย คลื่นไส้ อาเจียน เบื่ออาหาร เป็นต้น7. การมีความเครียด วิตกกังวล ก็จะทำให้มีความรู้สึกปวดปัสสาวะบ่อยได้8. อุณหภูมิของอากาศที่เย็น ก็จะทำให้รู้สึกปวดปัสสาวะบ่อยไดในเบื้องต้น ควรดื่มเฉพาะน้ำเปล่า งดการดื่มชา กาแฟ โกโก้ หรือเครื่องดื่มที่มีคาเฟอีนต่างๆ และแอลกอฮอล์ และให้คำนวณปริมาณน้ำที่ดื่มในแต่ละวัน ซึ่งควรอยู่ในช่วง 2-2.5 ลิตรต่อวัน ซึ่งก็จะเป็นปริมาณที่เพียงพอต่อร่างกาย และไม่ได้ทำให้ปัสสาวะบ่อยไปกว่าปกติ ซึ่งก็คือ ไม่เกิน 8 ครั้งต่อวัน ก็จะถือว่าปกติดีค่ะ แต่หากยังคงปัสสาวะบ่อยกว่านี้ เช่น ทุก 2 ชั่วโมง แม้จะดื่มน้ำไม่เกิน 2.5 ลิตร ก็ควรไปพบแพทย์เพื่อตรวจหาสาเหตุค่ะ